అంతర్యుద్ధం సమయంలో,
ఎమిలీ డికిన్సన్ కవయిత్రిగా ఉన్నత శిఖరాలను అధిరోహించింది.
ఆ కాలంలో తను ఎడతెరిపి లేకుండా రాసింది,
అంత వేగంగా, అంత విరోచితంగా తను అంతకుముందు కానీ, ఆ తర్వాత గానీ రాయలేదు...
రోజుకు ఓ కవిత రాసేసేది.
ఆ కాలంలో తన రచనలని
"వ్యక్తిగత పతనంలోకి అద్భుతంగా కూరుకుపోవడం" అని అనేవారు.
అయినా కానీ, తన ఏకాంత జీవనం కారణంగా,
డికిన్సన్ ని "యుద్ధ కవి"గా పరిగణించేవాళ్ళు కాదు.
ఎమిలీ డికిన్సన్ కి దేశం తరఫున మాట్లాడగలిగేంత
చాతుర్యం, ఇంకా పటిమ ఉందని ఎక్కువ మంది భావించేవాళ్లు కాదు.
ఇక్కడికి రండి!
రాజ్యం అగ్నికి ఆహుతి అవుతోంది ఒక యువ నాయకుని రక్తం చిందింది
చర్చిలో నాకు పాపులు కనబడుతున్నారు నాకు పాపులు కనబడుతున్నారు
ఒక్కోసారి నేను మెతకగా వ్యవహరించవచ్చు
ఒక అంతర్యుద్ధం జరుగుతోంది యుద్ధ నినాదాలు వినిపిస్తున్నాయి
తల్లులు కొడుకులను ఖననం చేస్తున్నారు కుర్రాళ్లు తుపాకులు చేత బట్టారు
సైతాను అబద్ధాలకోరు మీ పచ్చి కోరికను తీర్చుకోండి
ఒంటరిగా ఉన్నా నాకు తోడు ఉంది
సమయం గడిచే కొద్దీ నీలో దాగున్న అసలైన రూపం బయటపడుతుంది
ఒక మహిళగా రూపాంతరం చెందడానికి నువ్వు సాగించే ప్రయాణంలో భాగంగా
డికిన్సన్
"ఆశ"కు ఎప్పుడూ రెక్కలు ఉంటాయి -
ఈ యుద్ధం తాలూకు వేదన, త్వరలోనే సమసిపోతుందని
మేము ఎంతో ఆశతో ఎదురుచూస్తున్నాము, ఎంతో ఉద్రేకంతో ప్రార్థిస్తున్నాము.
అయినా, ప్రభువు ఏదీ ఊరికే చేయడు,
అతని లీలలు ఎప్పుడూ సరైనవిగానే, న్యాయబద్ధంగానే ఉంటాయి.
కాబట్టి ఓర్చుకుంటూ ముందుకు సాగుదాం.
ఈ దేశానికి తగులుతున్న గాయాలను నయం చేద్దాం.
ఈ దేశం కోసం ప్రాణాలర్పించిన ఈ ధీర యువకునికి నివాళులర్పిద్దాం.
ఆగండి.
ధీర యువకుడా?
అవును. నేను అదే కదా అన్నాను.
కానీ ఇక్కడ ఉండేది సైనికుడు కాదు. ఈవిడ నా సోదరి.
ఏమంటున్నారు, మేడమ్?
మేమందరం ఇక్కడికి నా ప్రియమైన సోదరి, లవీనియా నార్క్రాస్ నార్క్రాస్
అంత్యక్రియలకు వచ్చాం.
తను మా కజిన్ నే వివాహమాడింది.
ఎక్కడో పొరపాటు జరిగి ఉండాలి.
లేదు, పొరపాటు మీదే, ఫాదర్.
దయచేసి, ఈ పార్థివ దేహానికి గౌరవప్రదంగా నివాళులర్పించి, ఖననం చేయడం కొనసాగిద్దామా?
-నన్ను మన్నించండి. -సరే.
ఒక ముసలావిడ మరణం కోసం నేను నా సమయాన్ని వృథా చేయలేను.
ఇవాళ 15 మంది అమర సైనికులను ఖననం చేయాలి,
వాళ్ళందరూ రాజ్యాంగం కోసం
-తమ ప్రాణాలనే అర్పించిన వీరులు. -అవును...
అదీగాక, ఇప్పటికే నాకు ఆలస్యమైంది.
"పరలోకమందున్న మా తండ్రీ, నీ నామము పరిశుద్ధపరచబడు గాక.
నీ రాజ్యం వచ్చుగాక, నీ చిత్తం పరలోకమందు నెరవేరుచున్నట్లు భూమియందు నెరవేరు గాక,
ఎందుకనగా రాజ్యమూ, అధికారమూ, కీర్తీ ఎప్పటికీ నీవే. తథాస్తు."
ఇతర అంత్యక్రియలు వెళ్తున్నాను.
ఇంత చిన్న అంత్యక్రియలను నేనెన్నడూ చూడనేలేదు.
ఇది దారుణంగా ఉంది. చాలా దారుణంగా ఉంది.
దీని కోసం మనం బోస్టన్ దాకా వచ్చాం.
-నేను ఫిర్యాదు చేస్తాను. -నా లవీనాకి ఎంత గతి పట్టింది.
విన్నీ అంటీ. నాకు కూడా నీ పేరే పెట్టారు.
అందరూ, ఇలా చూడండి.
ఈ పక్షి మనతో మాట్లాడుతోంది.
ఎమిలీ, నీ సోదికి ఇది సమయం కాదు.
వెళ్లి బండి ఎక్కుదాం పదండి. మనం చాలా దూరం ప్రయాణించాలి.
ఆలస్యమైతే కవాతులో ఇరుక్కుపోతాం.
మరొక కవాతా?
అవును. ఆ కుర్రాళ్ళందరూ యుద్ధంలో పాల్గొనడానికి వెళ్తున్నారు.
అంతర్యుద్ధాల వల్ల వినాశనం తప్ప మరో లాభమే లేదు.
చెప్పు.
ఆపకుండా చెప్పు.
ఎమిలీ.
రా, బండి ఎక్కుదాం!
ఓరి దేవుడా, నీకు చెప్పాల్సిన జరిగిన కథ చాలా ఉంది.
నేను ఇప్పుడే చూసిన పక్షిలా మీకు కూడా నేను చాలా చెప్పాలి.
ఈ చిట్టి పక్షి, అప్పుడే ఆంట్ లవీనియా శవపేటిక మీద వాలింది.
అది... ఒక సూచికలా, లేదా, ఒక సంకేతంలా అనిపించింది.
నన్ను రాయడం ఆపవద్దని, అంధకారంలో వెలుతురువై ప్రకాశిస్తూనే ఉండమని,
ఆశను ఎప్పటికీ వదులుకోవద్దని నాకు ఆంట్ లవీనియా చెప్తున్నట్టు అనిపించింది.
మరణం, నువ్వు...
-నువ్వు బాగానే ఉన్నావా? -బాగాలేను.
నాకు అస్సలు బాగాలేదు.
అయ్యయ్యో. ఏమైంది?
ఈ చెత్త యుద్ధం నాకు నచ్చడం లేదు.
అది ఎప్పటికీ ముగియడం లేదు, నా పనిలో ఉన్న మజాని నాశనం చేస్తోంది.
జనాలను చంపడానికి సృజనాత్మక మార్గాలను కనుగొనేటప్పుడు నాకు భలే మజాగా ఉండేది.
ఇతడు వంతెన మీద నుండి పడిపోతాడు.
ఈ దద్దమ్మ కాస్తంత విషం తాగి చస్తాడు.
ఈ ఇద్దరూ ప్రేమ ఎక్కువై కొట్టుకొని చస్తారు.
కానీ ఇప్పుడైతే, చావు ఒకే విధంగా సంభవిస్తూ ఉంది.
తూటా, బాంబు.
ఎంతసేపటికీ అవే.
నేను మనస్థాపానికి గురయ్యాను.
వావ్.
అయితే, మరణానికి కూడా కలిసిరాని రోజులు ఉంటాయన్నమాట.
ఎమిలీ...
-నాకు ఒక సలహా కావాలి. -సలహానా?
అవును, అందుకే నేను ఇక్కడికి వచ్చాను. నాకు నీ సాయం కావాలి.
సరే, అలాగే. నన్ను... నన్ను ఏదైనా అడిగేయ్.
-నువ్వు కవితలు రాస్తావు కదా. -అవును. నిజమే.
అదిరిపోయేటివి.
-విభిన్నమైనవి. -ధన్యవాదాలు.
బాగా స్ఫూర్తినిచ్చేవి.
నీ జీవితంలో పెద్ద పసేమీ లేకపోయినా కూడా.
పస లేని జీవితమా? నాకు...
అలా అని నాకు అనిపించడం లేదే.
అబ్బా, సర్లే. నీది పరమ్ బోరింగ్ జీవితం.
నీ చిట్టు ఊరి నుండి నువ్వు కాలు బయట పెట్టిందే లేదు.
ఇంకా మీ నాన్న కొంపలోనే బతుకుతున్నావు.
ప్రతీ రోజూ కూడా రొటీన్ గా సాగిపోతుంది, అయినా కానీ నీలో హుషారు ఉంటుంది.
ఆ జిజ్ఞాస్ నీకు ఎక్కడిది?
అంటే...
భూమి మీద నా నూకలు చెల్లకముందే,
ఏదోక మంచి పని చేద్దామనుకుంటున్నాను.
అంటే నిజంగా పనికి వచ్చేది చేద్దామనుకుంటున్నాను.
అది పేరు లేదా డబ్బు కంటే చాలా ముఖ్యమైనది.
అది జనాల జీవితాలను మార్చడం గురించి.
వారిని బాధ నుండి విముక్తి చేయడం గురించి.
మనుగడ సాగించడంలో వారికి సాయపడటం గురించి.
నాకు ఆ చిట్టి పక్షి కావాలనుంది.
అంధకారంలో ప్రకాశించే ఆ వెలుతురు కావాలనుంది.
నాకు ప్రజల్లో ఆశను చిగురింపజేయాలనుంది.
ఆశ.
కవిత్వం చాలా శక్తివంతమైనది కావచ్చని నేను నమ్ముతాను.
మీ కన్నా చాలా శక్తివంతమైనది కావచ్చని.
నేను నిజంగానే అంటున్నాను.
మరణం జనాలను కుంగతీస్తుంది. కవిత్వం దాన్ని పోగొట్టి స్వాంతన చేకూరుస్తుంది.
అంటే, చివరికి నువ్వు చెప్పేదేంటంటే...
నీకు నేనే స్ఫూర్తిని అని.
ఎప్పటికీ.
వచ్చేశాం, ఇంటికి వచ్చేశాం. హమ్మయ్య, మనం ఇంటికి వచ్చేశాం.
అంత్యక్రియలు చాలా బాగా జరిగాయి.
ఏడ్చినట్టు జరిగాయి. నాకేదో ఊరటనివ్వాలని చెప్పకు.
మీ అమ్మ చెప్పింది నిజమే. అంత్యక్రియలు అస్సలు బాగా జరగలేదు.
దోమని చంపినప్పుడు కూడా నేను ఇంత దారుణంగా చేయలేదు.
ఫాదర్ అన్నది ముఖ్యం కాదు.
నాకు అక్కడ ఆంట్ లవీనియా ఆత్మ ఉనికి తెలిసింది. నాకు తెలిసింది.
నాకు... నాకు తన ఆత్మ ఉనికి తెలిసింది.
అమ్మా, తను ఎప్పుడూ వెలుతురులోనే ఉండమని మనకు చెప్పేదని నీకు తెలుసు.
కదా? సరదా, ఆశ ఎక్కడ ఉంటే అక్కడికి వెళ్లమనేది.
ఆశ.
నాకు ఒక పెన్సిల్ కావాలి.
ఆంట్ లవీనియా ఆత్మ అక్కడ ఉంటే, అది నాతో ఎందుకు మాట్లాడలేదు?
ఎమిలీ, మీ అమ్మకి బాధను ఇంకా పెంచకు.
నేనేం పెంచడం లేదు. నేను సాయపడాలని చూస్తున్నానంతే. అమ్మా...
ఆస్టిన్ ఏమైపోయాడు?
-తన ఆంటీ అంత్యక్రియలకే రాలేకపోయాడా? -ఆశ అనేది...
-ఆశ అనేది పక్షి లాంటిది... లేదు, అది... -అబ్బా! గౌరవప్రదమైన పనే కాదు.
నాకు చాలా సిగ్గుగా అనిపించింది. బోస్టన్ లో అందరూ గుసగుసలాడుకోవడం నాకు వినిపించింది.
వాడు మన పరువును మళ్లీ తీసేశాడు.
-వాడిని వదిలేయ్, ఎడ్వర్డ్. -లేదు.
నా కొడుకు అందరితో మంచిగా ఉండాలనుకుంటా.
-ఎవరో వచ్చారు. -నేను చూస్తానులే.
వాడి ప్రవర్తన రానురానూ మరీ దారుణంగా తయారవుతోంది. ఎప్పుడు చూడూ తాగుడే.
-ఇక భరించడం నా వల్ల కాదు. -మనం ఏమీ చేయలేం.
లేదు. వాడు నాశనమైపోతూ ఉంటే నేను చూస్తూ కూర్చోలేను.
-అందులోనూ, వాడికి... -సూ.
...ఒక బిడ్డ జన్మించబోతున్నప్పుడు.
సీల్ జంతువులా పాక్కుంటూ వచ్చా.
ముద్దొచ్చే సీల్ లా ఉన్నావులే.
లోపలికి రా.
-ఎమిలీ, ఎవరు వచ్చారు? -సూ.
ఇప్పటికైనా వచ్చి కనబడిందిలే.
అంత్యక్రియలు ఎలా జరిగాయి?
దారుణంగా జరిగాయి, సూ. నువ్వు కూడా వచ్చినందుకు మహదానందంగా ఉంది.
ఉదయం ప్రయాణానికి సిద్ధమయ్యాను. నన్ను ఎక్కించుకోవడానికి మీ బండి రానే లేదు.
నువ్వు, ఆస్టిన్ కలిసి మీ బండిలోనే వస్తారని అనుకున్నాం.
ఆస్టిన్ నిన్న రాత్రి బాగా పొద్దుపోయాక వచ్చాడు.
ఉదయం అతనికి ఆరోగ్యం సరిగ్గా లేదు.
అబ్బా. అది నాకు సమ్మతం కాదు.
అంత్యక్రియలకు రాలేకపోయినందుకు నేను... నేను చాలా చింతిస్తున్నాను.
ధన్యవాదాలు, సూ.
ఆంట్ లవీనియాతో నాకు అంతగా పరిచయం లేదు, కానీ, నాకు... నాకు తనంటే అభిమానం ఉండేది.
ఆవిడంటే అందరికీ అభిమానమే. ఆవిడ చాలా గొప్పది.
నీకు ఎలా ఉంది, సూ?
చూస్తుంటే ఇప్పుడే కనేసేలా ఉన్నావు.
అవును, ఇప్పుడు నాకు చాలా అసౌకర్యంగా అనిపిస్తోంది.
ఏమైనా తీసుకురానా? నీళ్లు కానీ ఇంకేమైనా...
నిజానికి, నాకు నడుము వాల్చాలని ఉంది.
మన రెండిళ్లకూ దూరం చాలా తక్కువ అని నాకు తెలుసు,
కానీ నాకు ఏడుకొండలు ఎక్కిన ఫీలింగ్ కలుగుతోంది.
అంతేలే. అయితే పైకి పద, కాస్త విశ్రాంతి తీసుకుందువు గాని.
-అలాగే. -లేదు, అది మంచి పద్ధతి కాదు.
మీరిద్దరూ ఇక్కడే ఉండి, వచ్చే అతిథులను పలకరించాలి.
అంటే, నాకు చాలా...
తను కాసేపటికి విశ్రాంతి తీసుకుంటుందంతే, ఆ తర్వాత ఇద్దరమూ వచ్చి పలకరిస్తాంలే.
తను అంత్యక్రియలకు రాలేదు. కనీసం అతిథులకు అయినా స్వాగతం పలకాలి కదా.
ఆస్టిన్ విషయంలో నేను కూడా అదే అంటాను, కానీ అసలు వాడు ఏమైపోయాడు?
ఎడ్వర్డ్, ఏ పరిస్థితిలోనైనా
అందరూ సంతోషంగా ఉన్నారని చూసుకోవలసిన బాధ్యత మహిళదే.
నువ్వు మన్నించాలి, ఎందుకంటే ఆ బాధ్యత మగాళ్లది కాదు.
సూకి ఈ పరిస్థితిలో తప్పకుండా అలసటగా అనిపిస్తుంది.
-ఓసారి తనని చూడు. -తను కాన్సస్ అంత పరిమాణంలో ఉన్నా నాకనవసరం.
ధన్యవాదాలు.
అబ్బా. కాన్సన్ అంటే ఇష్టం లేని వాళ్లు ఎవరుంటారు.
ఈ మధ్యే అది ఒక కొత్త రాష్ట్రమైంది.
నేను నిన్ను పైకి తీసుకెళ్తాను. మేము కాసేపు విశ్రాంతి... అమ్మా, నేను వెంటనే వచ్చేస్తా.
నువ్వు కాస్తంత...
అంత్యక్రియలు ఎలా జరిగాయి?
ఓరి దేవుడా.
నేను ఇక్కడ ఎక్కువ సేపు ఉండలేను, సరేనా?
మా అమ్మకు నా అవసరం ఉంది.
నాకు కూడా నీ అవసరం ఉంది.
మనిద్దరమూ ఈ చిన్న మంచంపై పట్టేవాళ్ళమంటే ఆశ్చర్యంగా ఉంది.
-ఇప్పుడు ముగ్గురం ఉన్నాం కదా. -దాదాపు అంతే.
సూ, సూ...
నాకు ఇప్పుడు నిజంగానే నిన్ను గట్టిగా ముద్దు పెట్టుకోవాలనుందని నీకు తెలుసా?
కానీ... నీ కడుపులో నా అన్నయ్య బిడ్డ పుడుతున్నాడు.
అయితే ఏంటి? దీని వల్ల మన మధ్య ఉండే అనుబంధం మారదు కదా.
నేను నిన్నే ప్రేమిస్తున్నాను.
చూడు, ఇది... ఇది అనుకోకుండా జరిగిపోయింది.
-ఏదో పిచ్చిగా జరిగింది. అసలు ఇలా... -వద్దు. నాకు తెలుసుకోవాలని కూడా లేదు.
ఎమిలీ, చెప్పేది విను.
నేను నిన్ను ప్రేమిస్తున్నాను.
ఎప్పటికీ ప్రేమిస్తూనే ఉంటాను.
ఈ బిడ్డ కూడా నిన్ను ప్రేమిస్తుంది.
గర్భం వల్ల ఇంకా అందంగా అయ్యావు. చాలా తేడాగా అనిపిస్తోంది.
నువ్వు దీన్ని అనుభూతి చెందావా?
వావ్.
లోపల పూర్తిగా రూపుదిద్దుకున్న బిడ్డ ఉంది.
త్వరలోనే బయటకు రాబోతోంది.
నీకు భయంగా ఉందా?
లేదు. అస్సలు లేదు.
నేను గర్భవతిగా ఉన్న ఇన్నాళ్ళూ,
నాకు ఏదో... వింతగా ప్రశాంతంగా అనిపించింది.
ప్రశాంతంగానా?
యుద్ధం జరుగుతూ ఉంటే?
నిజానికి, నేను చాలా ఆనందంగా ఉన్నాను.
కాకపోతే, ఈ బిడ్ద నీ వల్ల పుట్టుంటే బాగుండేది.
అంటే, నాకు...
ఈ బిడ్డ మనిద్దరి సొంత బిడ్డ అయ్యుంటే బాగుండేదని.
బిడ్డకి ఇద్దరు తల్లులు ఉంటే ఏమైంది?
నాకు ఒక చిన్న ఇంట్లో, అది కూడా మనిద్దరమే ఉండి,
ఈ బిడ్డని కలిసి పెంచాలనుంది.
పిల్లలు కావాలని నేనెప్పుడూ అనుకోలేదు.
నా ఉద్దేశం, ఇప్పటికే నాకు చాలా పిల్లలున్నారు.
నా కవితలే నా పిల్లలు.
దేవుడా, నా శక్తినంతటినీ ధారపోసి వాటి ఆకలిని తీర్చి, పెంచుతున్నాను.
ఇవాళ ఆంట్ లవీనియా అంత్యక్రియల దగ్గర నాకు కవిత్వం తన్నుకొచ్చింది.
నేను దీన్ని ఇప్పుడే రాసేయాలి.
ఆశ, ఆశ. ఆశ అనేది... ఆశ అనేది పక్షి లాంటిది...
ఆశ అనేది... చిన్న విషయం.
ఈ బిడ్డ త్వరలోనే బయటకు వచ్చేస్తే బాగుండు.
బిడ్డ పుట్టాక, నా కవితలను చదవడానికి నీకు అంత సమయం ఉండదేమో.
ఎమిలీ, అలా ఏమీ కాదు.
నీ కవితలను చదవడానికి నాకు సమయం ఎందుకు ఉండదు చెప్పు.
ప్రమాణపూర్తిగా చెప్తున్నాను.
అలా అయితే, నీ బిడ్డతో కాస్తంత సమయం నేను కూడా గడపడటాని ప్రయత్నిస్తానులే.
అవునా?
కేవలం... కాస్తంత సమయమేనా?
ఈ బుడ్డోడు ఆస్టిన్ పోలికలతో కాకుండా నీ పోలికలతో ఉండాలని కోరుకుంటున్నా.
అందరికీ నమస్తే. నేను వచ్చేశా.
-దేవుడా. అతను వచ్చేశాడు. -ఇంటికి స్వాగతం, మిస్తర్ ఆస్టిన్.
అతనితో పడటం నా వల్ల కాదు.
నేను కిందకు వెళ్లాలి.
నువ్వు...
దయచేసి వచ్చి నాకు ఒక ముద్దు ఇవ్వవా?
అమ్మా. నన్ను క్షమించు.
-ఆస్టిన్, ఏమైపోయావు నువ్వు? -నాకు మెలకువే రాలేదు. నేను ఓ సన్నాసిని.
కానీ నేను నీకు పూలు తెచ్చాను.
నేను నిన్ను క్షమించేశానులే, ఏదేమైనా నాకు నీ మీద ఉండే ప్రేమ ఎప్పటికీ తగ్గదు.
ఆస్టిన్, ఓసారి నా ఆఫీసుకు వస్తావా?
వస్తాను.
కానీ, నాన్నా, నాకు భీకరంగా తలపోటు ఉందని గుర్తుంచుకో.
మ్యాగీ, వీటిని నీటిలో పెట్టవా.
-రంగురంగుల పూలు ఉన్నాయి కదా? -అవును. బాగా ఆలోచించి తెచ్చాడు.
నా సోదరి నాకు దూరమై ఉండవచ్చు, కానీ నాకు ఓ మంచి కొడుకు ఉన్నాడు.
నేను నీతో ఉన్నది ఉన్నట్టుగా మాట్లాడతాను, ఆస్టిన్. నాకు ఆందోళనగా ఉంది.
నాకు చాలా ఆందోళనగా ఉంది.
మళ్లీ కడుపులో గడబిడనా? మోషన్స్ అయ్యాయా?
కనీసం కాసేపటికి అయినా సీరియస్ గా ఉంటావా?
మోషన్స్ అంటే అది సీరియస్ విషయమే, నాన్నా.
ఆస్టిన్, దీన్ని మళ్లీ మనం గొడవపడే విషయంగా మార్చవద్దు.
కానీ నాకు భయంగా ఉందని నువ్వు అర్థం చేసుకోవాలి.
లేదు, నీ ప్రవర్తనరా నాయనా.
అంటే... నీ తాగడం, అమ్మాయిలతో కులుకడం...
మా నాన్న కొంత కాలం దుర్భర జీవితాన్ని గడిపాడు, నువ్వు కూడా అలానే అవుతున్నావు.
చూడు, చూడు.
మగవాడికి అప్పుడప్పుడూ తమ టెన్షన్స్ ని కక్కేయాల్సి ఉంటుందని అర్థం చేసుకోగలను.
నేను కూడా ఒకట్రెండు సార్లు అలాగే సరదా తీర్చుకున్నాను.
కానీ నీ పరిస్థితి...
నువ్వు ఇంకా చిన్న పిల్లాడివేమీ కాదు.
ఆస్టిన్, నువ్వు తండ్రివి కాబోతున్నావు.
ఆ బిడ్డ నాదో కాదో కూడా నాకు సరిగ్గా తెలీదు.
-నాన్నా, నువ్వు బాగానే ఉన్నావా? -బాగానే ఉన్నా.
నాకేం కాలేదు, ఏమిలీ. నాకేం కాలేదు.
ఏమీ కాలేదులే.
-ఎవరో వచ్చారు. -సరే.
ఏమీ కాలేదులే.
-ఎవరొచ్చారో నేను చూస్తాలే. -సరే.
బెట్టి! లోపలికి రా.
మీ అమ్మకు అంత్యక్రియల టోపీ తెచ్చాను.
తను ఆనందపడుతుంది.
లేదా ఆనందపడదేమో, అంత్యక్రియలకు ఎలా ఉండాలో, అలా ఉంటుందేమో.
ఆమె కోరినట్టుగానే, బాధపడేటప్పుడు కనపడకుండా ఒక పరదా కుట్టాను.
కొన్ని రోజుల ఆలస్యమైనందుకు నన్ను మన్నించాలి.
ఈ మధ్య నల్ల గుడ్డకు బాగా డిమాండ్ ఎక్కువ అయిపోయింది. ఎక్కడ చూసినా విధవలే.
నేను ఒక మహిళ ముఖంలో ఆనందాన్ని చూసి చాలా రోజులైపోయింది.
నాకు ఇవాళ చాలా ఆనందంగా ఉంది.
అది వింతగానే ఉంటుందని నాకు తెలుసు.
ఇవాళే కదా మీ ఆంటీనీ ఖననం చేసింది?
అవును.
అవును, కానీ... కానీ అదే కదా విషయం.
చూడు, శ్మశానంలో ఆంట్ లవీనియా, నేనూ అనుసంధానైమనట్టుగా అనిపించింది.
తను నాకేదో సందేశం పంపుతున్నట్టుగా.
"ఆనందంగా ఉండు. జనాలకు ఆశను పంచు," అనేదే ఆ సందేశం.
అది వింతగానే ఉంది.
నాకు తెలుసు.
ఈమధ్య హెన్రీ ఏమైనా లేఖ రాశాడా?
లేదు. అతని లేఖ వచ్చి చాలా వారాలైంది.
-కానీ అతను క్రమం తప్పకుండా నీకు... -హెలెన్ కి.
హెలెన్ కి రాస్తాడు. ఆమెకి అదే సర్వస్వం.
కానీ అతని నుండి చివరి లేఖ వచ్చి నెల అయిపోయింది.
హెలెన్ చాలా కంగారుపడుతోంది.
తనకి హెన్రీ రాసినట్టుగా నేనే ఒక లేఖను రాద్దామనే ఆలోచన కూడా వస్తోంది,
లేకపోతే తను ప్రతీరోజు రాత్రి పడుకొనేటప్పుడు ఏడుస్తూ పడుకుంటుంది.
బెట్టీ, నేను చెప్పేది విను.
హెన్రీకి ఏమీ కాదు.
అతను బతికి బట్టగలడు, సరేనా?
తప్పకుండా మీకు ఇంకో లేఖ వస్తుంది.
నేను చెప్తున్నా కదా, మంచి రోజులు రానున్నాయి.
మనం ఆశను కోల్పోకూడదు.
కవులు జరగని వాటిని చెప్పరని అనుకున్నానే.
ఇక దీన్ని మీ అమ్మకు ఇచ్చి రానా?
అలాగే, ఆమె వంటగదిలోనే ఉంది.
టీ కేకులను హాలులోకి తెచ్చే సమయమైంది, మిసెస్ డీ.
అవును. ఇంకా స్పూన్స్ ని తుడవాలి. స్పూన్స్ ని!
ఈ అత్యవసర పరిస్థితి తనకి అర్థం కావడం లేదు.
అమ్మా, బెట్టి వచ్చింది. నీకు ఒక కొత్త టోపీ తెచ్చింది.
టోపీలు ఎవడికి కావాలి?
వావ్. తను మానసికంగా బాగా కుంగిపోయి ఉంది.
నేను దు:ఖంలో ఉన్నాను.
అంతేలేని, బయటపడలేని దఃఖంలో ఉన్నాను.
దాన్ని మీరు అంతం చేయవచ్చు, మేడమ్.
మీరు కుర్చీ మీద నుండి లేచి పనులను చూసుకుంటే చాలు.
అమ్మా. నేను చెప్పేది విను.
మనకి నచ్చినదే మనం చేయాలని ఆంట్ లవీనియా చెప్తూ ఉండేది, నీకు టీని వడ్డించడం ఇష్టం.
-ఎవరూ రారు. -అలా ఏమీ జరగదు.
ఎందుకు వస్తారు?
ప్రతీ నిమిషం ఎందరో వీర సైనికులు ప్రాణాలు కోల్పోతున్న తరుణంలో,
ఒక ముసలావిడ చనిపోతే ఎవరైనా ఎందుకు వస్తారు?
సరే, వాళ్లు ఆంట్ లవీనియా గురించి పట్టించుకోకపోవచ్చు.
కానీ అందరికీ నేను కేకులు ఉంటాయని చెప్పాను.
మేము వచ్చేశాం.
శవపేటిక ఏది?
లోపలికి రండి. ఇక్కడ ఉంది.
వర్జీనియా నుండి ఇంకో చేదు వార్త.
రెండు సైనిక యుద్ధ నౌకలను ముంచేశారు.
అయ్య బాబోయ్, నేను వార్తలను చూడటం కూడా ఆపేశాను.
ఈ యుద్ధం ముగిసేలా లేదు.
నాకు తెలుసు. అసలు మళ్లీ సాధారణ పరిస్థితులు ఎప్పుడు నెలకొంటాయా అని ఉంది.
అసలు సాధారణ పరిస్థితులు నెలకొనే అవకాశం లేదేమో అనిపిస్తోంది.
లేదా ఇప్పుడు సాధారణ పరిస్థితి అంటే ఇదేనేమో.
కొత్త సాధారణ పరిస్థితి.
అవును. ఈ సాధారణ పరిస్థితి దరిద్రంగా ఉంది.
అయితే, నా భర్త చనిపోయి రెండేళ్లు అయిపోయింది,
కాబట్టి నేను బాగా బాధపడాల్సిన దశ ఇక ముగిసినట్టే.
కనుక, బూడిద, నలుపు రంగుల్లోని వస్త్రాలు కాకుండా నేను వేరే రంగులవి ధరించవచ్చు.
ఏమంటావు?
నీకో డ్రెస్స్ కుట్టి ఇవ్వాలనే నువ్వు అడుగుతున్నట్లయితే,
నీకు కుట్టివ్వడానికి చాలా రోజుల సమయం పడుతుంది.
-షాపులో చాలా పని ఉంది. -అవునులే.
అందరికీ బాధపడటానికి దుస్తులు కావాలి.
అవును. వ్యాపారం మూడు పూలు, ఆరు కాయలుగా వర్ధిల్లుతోంది.
ఈ యుద్ధం హఠాత్తుగా ఊడిపడింది.
అలా అని నాకనిపించడం లేదు. మనం సరైన మార్గంలో వెళ్లడం లేదన్నది సుస్పష్టమే కదా.
అబ్బా.
అంటే, దేశం ఏర్పడిననాటి నుండి ఇలాగే ఉంది.
కానీ ఇది మన 20 ఏళ్ల ప్రాయంలోనే ఎందుకు జరుగుతుందో అర్థమవ్వడం లేదు.
ఎంతో ఉల్లాసంగా గడపాల్సిన వయస్సు ఇది.
అవును, నిజమే.
దేవుడా, నా 20 ఏళ్ల ప్రాయంలోనే ఇలా జరిగి ఉంటే...
నేను ఉరేసుకొని చచ్చిపోయుండేవాడిని.
అయినా అందరూ అందమైన వాళ్ళే చనిపోతున్నారు. ఆ విషయం గమనించారా?
దేవుడు నాకు నచ్చేవాళ్ళనే ఎందుకు తీసుకెళ్తున్నాడు?
విన్నీ, అది విన్నాక నాకు ఒక విషయం గుర్తొచ్చింది.
ఇది చాలా బాధాకరమైన వార్త.
-ఏంటి? -జోసెఫ్ లైమన్ చనిపోయాడు
మన్నించాలి, ఏమన్నావు?
నేను కిరాణా అంగడి వద్ద ఉన్నప్పుడు ఆ వార్తతో ఎవరికో టెలిగ్రామ్ వచ్చింది.
న్యూ ఆర్లీన్స్ లో జరిగే యుద్దంలో అతను ప్రాణాలు కోల్పోయాడనుకుంటా.
కానీ జోసెఫ్ లైమన్? తిరిగి రాని లోకలకు వెళ్లిపోయాడా?
దేవుడా, అది నిజం కాదు.
జేన్, నేను అతనికి నా మనస్సు ఇచ్చాను.
బంగారం, నేను అర్థం చేసుకోగలను.
-నేను విధవని. -కాదు.
నేనే విధవని. నీ కన్నా చాలా రెట్లు పెద్ధ విధవని.
షిప్ దూరమయ్యాడు, ఇప్పుడు జోసెఫ్ కూడానా?
నేను ముద్దుపెట్టిన వాళ్లందరూ చనిపోతున్నారనే విషయాన్ని మీరు గ్రహించారా?
నువ్వు కేవలం ముద్దులతోనే ఆగలేదు కదా, బంగారం.
అమ్మా?
ఏమైంది, అమ్మా? నేనేమైనా చేయనా?
అంతా నేను అనుకున్నట్టుగానే జరిగింది.
ఎవరూ రాలేదు.
ఏంటి? ఇంటి నిండా జనం ఉన్నారు.
వాళ్లు కేవలం నీ స్నేహితులు. నా వాళ్ళు కాదు.
విన్నీ ఆంటీ మిత్రులు కూడా కాదు.
మేము పెరిగిన లోకం, ఇప్పుడు లేదు.
నా సోదరి ఎవరికి గుర్తు కూడా ఉండుండదు.
నా ముందు ఉండేది అందమైన డికిన్సన్ పరివారపు మహిళలే కదా?
మిస్టర్ కాంకీ. మీరు వచ్చారే.
వచ్చాగా.
మిమ్మల్ని చూడటం చాలా ఆనందంగా ఉంది, ఇతమార్.
మా లవీనియా అస్తమించిన సందర్భంగా, మా వద్దకు వచ్చి మా బాధను పంచుకోవడం అభినందనీయం.
అంటే, నిజానికి,
నేను ఎమిలీ కోసం వచ్చాను.
-నా కోసమా? -అవును.
మనిద్దరం ఎక్కడికైనా వెళ్లి ఏకాంతంగా మాట్లాడుకోవచ్చా?
నేను...
ఏంటి?
మీరిద్దరూ ఇంటి పక్కన ఉండే వరండాలోకి వెళ్లి మాట్లాడవచ్చు.
సూపర్. అది చాలా బాగుంటుంది. మనం వెళ్దామా?
వెళ్లు.
నా సంతాపం తెలియజేస్తున్నాను.
హేయ్.
ఆస్టిన్, ఇది సరైన సమయం కాదు.
ఇది అందరికీ తెలిసిన విషయమే.
కానివ్వు, జేన్. ఓ ముద్దు పెట్టు చాలు.
లేదు, అది తగిన పని కాదు.
నీ భార్య ఒక బిడ్డకి జన్మనివ్వబోతోంది.
సూ పట్టించుకోదు.
నేను పట్టించుకుంటాను. ఒకసారి నీ బిడ్డ గురించి ఆలోచించు.
నేను నా దత్తపుత్రుడి గురించి ఆలోచిస్తున్నా.
నేను పంపిన గుర్రపు బొమ్మ బిల్లీకి నచ్చిందా?
వాడికి చాలా బాగా నచ్చింది.
అయితే, ఈ సాయంత్రానికి వచ్చి, దాన్ని వాడు ఎలా ఆడుకుంటున్నాడో చూస్తాను.
లేదు. మనం... మనం ఈ పనిని ఇక ఆపేయాలి.
జేన్, ఏమంటున్నావు.
సూకి, నాకు మధ్య ప్రేమ లేదని నీకు తెలుసు.
అవును. అయినా కానీ తనకి కడుపు వచ్చేలా చేశావు కదా.
-సూ! -హలో, హేన్.
ఎలా ఉంది నీకు?
పర్వాలేదు. కానీ బిడ్డ బయటకు వచ్చేస్తే, నాకు ఇంకా బాగుంటుంది.
ఏ క్షణమైనా కాన్పు జరగవచ్చు.
ఏ క్షణమైనా జరగవచ్చు.
నిన్ను నేను రాత్రి కలుసుకుంటాను.
వద్దు, రాకు.
-ఎవెలీన. -ఎమిలీ.
అవును. మనం దీని గురించి మాట్లాడుకోవాలని నువ్వు ఎప్పట్నుంచో చూస్తున్నావని తెలుసు.
నేను...
మీ ఆంటీ మీద నాకు గౌరవం ఉంది, అందులో సందేహమే లేదు.
అలాగే.
కానీ ఇప్పుడు, నేను వేయి సూర్యుల తేజస్సుతో
నీ ముందుకు వచ్చి...
నా ఆశను వ్యక్తపరచగలుగుతున్నాను.
ఆశ అంటే, ఏ విషయంలో?
నా ప్రియమైన ఎవ్... ఎమిలీ, నువ్వంటే నాకెంత అభిమానమో నీకు తెలిసే ఉంటుంది.
నిజానికి, అది నాకు తెలీదు.
నువ్వు మేధస్సుకు ప్రతిరూపానివి.
నువ్వు చాలా పరిపూర్ణమైన కూతురివి, మీ ఇంట్లో సందడి చేస్తూ తురుగుతూ,
నీ మధుర గానాలను ఆలపిస్తూ, అందరి మోముల్లో నవ్వులను చిగురింపజేస్తుంటావు.
ఇప్పటిదాకా అలా నన్ను ఎవరూ అనలేదు, కానీ పర్వాలేదు, నాకు అది నచ్చింది.
అవును, నేను నీ గురించి చెప్పింది నిజమే.
నువ్వు కోయిలవి.
అందుకే నువ్వు నా గూడులో చేరితే...
నాకన్నా ఆనందించేవాడు ఇంకెవరూ ఉండరు.
-వద్దు, వద్దు! మీరు నిజంగా... -మోకాళ్లు బాగా పనిచేయకపోయినా కూర్చోగలను.
ఎమిలీ, నా పాల పిట్ట.
నన్ను పెళ్లి చేసుకుంటావా?
నేను... నేను...
నువ్వు ఎంత కాలం నుంచి ఎదురు చూస్తున్నావో నాకు తెలుసు.
నువ్వు ముసలిదానివి అయ్యావు.
నేను ముసలిదాన్ని అయ్యానా? మీరే ముసలివారు.
లేదు, మగాడిని కాబట్టి, ఇప్పటికీ నేను యువకుడిని అన్నట్టే లెక్క.
కానీ నువ్వు, యువతివి కాబట్టి, నీ వయస్సైపోయినట్టు లెక్క.
కానీ నీ మంచి హృదయంలో ఇంకా జీవితం మిగిలి ఉందనే భావిస్తున్నాను.
నా ప్రతిపాదనకి అంగీకరించు, పాల పిట్టా.
మిస్టర్ కాంకీ, దయచేసి పైకి లేవండి.
ధన్యవాదాలు.
ఈ మోకాళ్ళు చంపేస్తున్నాయనుకో.
నేను మిమ్మల్ని పెళ్లి చేసుకోలేను.
మళ్లీ చెప్పవా?
నేను మిమ్మల్ని పెళ్లి చేసుకోను!
ఎందుకని?
ఎందుకంటే...
నేను చేసుకోలేను కాబట్టి.
నా కుటుంబానికి అండగా నేను తప్పనిసరిగా ఇక్కడే ఉండాలి.
యుద్ధంతో, ఆంట్ లవీనియా మరణంతో పరిస్థితులు ఘోరంగా, భయానకంగా తయారయ్యాయి.
వాళ్ళకి నేను తోడుగా ఉండాలి. నిజంగానే ఉండాలి.
అయితే, నాకు ఆశ లేదనుకుంటా.
"ఆశ"కు ఎప్పుడూ రెక్కలు ఉంటాయి" -
-అది నాకు అర్థం కాలేదు. -నాకు కూడా పూర్తిగా అర్థం కాలేదు.
-ఒక్క నిమిషం. అంతరాయానికి మన్నించాలి. -అవును, వెళ్లిపో.
నువ్వేమీ అంతరాయం కలిగించట్లేదులే. అలా అనుకోకు.
అంటే, ఇంకాసేపట్లో నేను వెళ్లిపోతాను,
ఎమిలీ, అంత్యక్రియలకు నీ కొత్త టోపీ ఎలా ఉండాలో మనం చర్చించుకోలేదు.
బెట్టీ, నాకేమీ...
నా... నా కొత్త... నా కొత్త టోపీ!
అది... అవును! నేను... అది చాలా ముఖ్యమైన విషయం, కదా?
మిస్టర్ కాంకీ, సెలవిస్తారా. ఇది ఆడవాళ్లకి సంబంధించినది.
-మీకు అర్థం కాదులే. -ఏంటి? నాకు అస్సలు వినిపించనే లేదు.
వెళ్లాలి! మళ్లీ కలుద్దాం!
నన్ను కాపాడాల్సిన అవసరముందని నీకెలా తెలుసు?
ఇథామర్ కాంకీ వరండాలోకి
ఒక కన్నెపిల్లని తీసుకువచ్చాడంటే, జరగబోయే సీన్ ఏంటో నాకు తెలుసు.
-అయితే నేను యువతిని అనుకుంటున్నావా? వావ్. -అవును! కానీ మరీ అంత యూత్ కాదులే.
అవును. నేను అసలైన కన్నెపిల్లని. ఒంటరి ప్రాణిని.
అవును, నేను కూడా అంతేగా.
నిజంగా చెప్తున్నా, హెన్రీ తప్పకుండా లేఖ రాస్తాడు.
ఆశ వదులుకోకు.
హోవ!
ఎక్కండి.
హియా!
దక్షిణం వైపుకు అటు వెళ్లాలా?
నువ్వు అటు వైపు వెళ్లాలి.
అది దక్షిణమా?
కానీ నేను అటు వైపు నుండే వస్తున్నాను. దక్షిణం వైపుకు వెళ్లాలనుకుంటున్నాను.
ఆ పని ఎందుకు చేయాలనుకుంటున్నావు?
ధన్యవాదాలు.
ఆస్టిన్, నాకు క్యారెట్లు ఇస్తావా?
ఈ రహస్యం మన మధ్యే ఉండాలి, ఎవరికీ చెప్పవద్దు.
ఈ వేరుశనగకాయ తింటావా?
బాగుందా? ఇంకోటి ఇవ్వనా?
నీ దగ్గర మొత్తం ఎన్ని పిల్లులు ఉన్నాయి, విన్?
లెక్కలేనన్ని ఉన్నాయి.
నేను నక్కను పెంచుకుందామనుకుంటున్నా.
అదే స్టైల్ గా ఉంటుంది.
కుటుంబ సభ్యులారా, నేను రెండు ముక్కలు
చెప్పాలనుకుంటున్నాను.
అంతేలేని ఈ విషాద సమయంలో, ఈ రోజు మరో విషాదకరమైన దినమని చెప్పవచ్చు.
ఈ యుద్ధం మొదలైనప్పుడు, చాలా మంది ఇది ఇట్టే ముగిసిపోతుందని భావించారు.
కానీ ఇప్పుడు మనం కొన్నేళ్ళ నుండి దీనిలోనే నలిగిపోతున్నాం, బయటపడతామో లేదో తెలీదు.
ప్రతీ సమాజం కూడా, ఒక విధంగా చూస్తే, ఒక కుటుంబం లాంటిదే.
చూస్తుంటే, ఇప్పుడు మన అమెరికన్ కుటుంబంలో ఒకరంటే ఒకరికి పడుతున్నట్టుగా లేదు.
ఒకరికి మరొకరిలో చెడు గుణం తప్ప మంచి గుణం కనపడట్లేదు. ఇది దయనీయ స్థితి.
ఈ అమెరికన్ కుటుంబం తాలూకు భవిష్యత్తు ఎలా ఉంటుందో నాకు తెలీదు.
కానీ మన అందరి కోసం,
ప్రత్యేకించి సూ కడుపులో ఇప్పుడు పెరుగుతున్న చంటి బిడ్డ కోసం,
ప్రత్యేకించి ఆ బుడ్డోడి కోసం,
మనం అవతలి వ్యక్తిలో మంచే చూడాలని గుర్తు పెట్టుకుంటామని ఆశిస్తున్నాను, ఏమంటారు?
ఇంకా అవతలి వ్యక్తిపై మనకున్న బాధ్యతను కూడా గుర్తుపెట్టుకోవాలి, ఏమంటారు?
అంతే. అంతే.
-పుట్టబోయేది అమ్మాయి కూడా కావచ్చు. -అమ్మాయి పుడితే బాగుంటుంది.
అప్పుడు మనం తనకి లవీనియా అని పేరు పెట్టవచ్చు.
భలే సరదాగా ఉంటుంది.
ఇక తిందాం. తిందాం.
ఆగండి. అప్పుడే కాదు.
నేను కూడా రెండు ముక్కలు చెప్పాలి.
అది నా సోదరి గురించే అని ఆశిస్తున్నా, ఎందుకంటే ఎడ్వర్డ్ ఆ ఊసే ఎత్తలేదు కదా.
ఏంటి? ఇది విషాదకరమైన రోజు అని అన్నాను కదా.
-ఇంక దేని గురించి అని అనుకున్నావు? -ఒక్క తీపి జ్ఞాపకం గురించి కూడా చెప్పలేదు.
చిటికెలో అంత్యక్రియలు అయిపోయాయని, ఆ కోపం నా మీద చూపించకు.
ఎమిలీ, దయచేసి ఆంట్ లవీనియా గురించి కాస్తయినా చెప్పు.
-నిజంగానే చెప్తాను. -నాకు బాగా ఆకలేస్తోంది. నేను తింటే...
ఎమిలీ స్తుతించడం అయ్యే వరకూ అన్నంలో చేయి పెట్టావంటే, ఇక అంతే.
ఆంట్ లవీనియా గౌరవార్థం నేను రెండు ముక్కలు చెప్దామనుకుంటున్నాను.
నాన్నా, నువ్వన్నట్టుగానే,
ఇది చాలా విషాదకరమైన సమయం.
కానీ ఈ బల్ల చుట్టూ మనందరం కలిసి కూర్చోగలడం మంచి విషయమే అనుకుంటా.
ఆంట్ లవీనియా దూరమయ్యాక, నాకు ఈ కుటుంబమంటే ఎంత ఇష్టమో తెలిసొచ్చింది.
ఎలాగైతే ఆంట్ లవీనియా అందరిలోనూ నవ్వులనూ, కాంతినీ నింపేదో,
నేను కూడా మీ విషయంలో అలాగే ఉందామనుకుంటున్నాను.
ఇప్పుడు ఇక్కడ ఉన్న మన కుటుంబం కంటే ఇంకేదీ నాకు ముఖ్యం కాదు.
మీలో ఎలాగైనా ఆశ అడుగంటకుండా చేయాలన్నదే నా ఆకాంక్ష.
చక్కని వాక్చాతుర్యంతో బాగా చెప్పావు, బంగారం.
ఎమిలీ, చాలా బాగా చెప్పావు.
బాగా చెప్పావు, ఎమ్.
వావ్.
అదంతా పరమ సోది.
ఏమన్నావు?
ఈ చెత్తంతా ఆయన వాగుతాడనుకున్నా.
కానీ నువ్వెలా వాగావు, ఎమిలీ?
-నిన్ను ఎక్కువగా ఊహించుకున్నా. -నేను అన్న ప్రతీ మాటా మనస్ఫూర్తిగా అన్నా.
"ఈ కుటుంబం కంటే నాకు ఇంకేదీ ఎక్కువ కాదా"?
-అవును. -కామెడీ చేస్తున్నావా?
ఈ కుటుంబం ఒక బూటకపు కుటుంబం.
ఈ కుటుంబంలో ఒకరంటే ఒకరికి పడదు. ఈ కుటుంబం ఒక అబద్ధాల పుట్ట.
నా పెళ్లి కూడా ఒక అబద్ధం.
-ఆ విషయం నీకూ తెలుసు కదా, ఎమిలీ? -ఆస్టిన్, ఇక చాలు.
వీడు తాగాడు. సూపర్. మళ్లీ పీకల దాకా తాగాడు.
అయితే ఏంటి?
నేను ఎందుకు తాగకూడదు?
ఈ నాన్న కూడా చేసింది ఇదే కదా. ఆయన కూడా ఎందుకూ పనికి రాని వాడే కదా.
డికిన్సన్ కుటుంబమంటే పనికిమాలిన కుటుంబం.
అలాగే ఉండేలా నువ్వు చూసుకున్నావు, కదా?
అవును.
నువ్వు నన్ను ఆనందంగా ఉండనివ్వలేదు.
నీ వల్ల మాలో ఎవరికీ సంతోషమే లేదు.
అవును. నువ్వు మమ్మల్ని పంజరాల్లో పెట్టి బంధించేశావు.
మా రెక్కలని కత్తిరించేశావు. నువ్వు మమ్మల్ని స్వేచ్ఛగా ఎగరనివ్వలేదు!
ఆస్టిన్, దయచేసి ఇక ఆపు.
లవీనియా...
ఓసారి నిన్ను నువ్వు చూసుకో.
నువ్వు ఒంటరిగా, ఆనందమనేదే లేకుండా ఏం చేయాలో దిక్కు తోచని స్థితిలో ఉన్నావు.
-ఎమిలీ లాగానే. నాలాగానే. -నువ్వు ఇక ఆపాలి.
నాకు కూడా కలలు ఉండేవి, తెలుసా?
నేను పశ్చిమం వైపుకు వెళ్లాలనుకున్నాను!
మీకు గుర్తుందా?
కానీ ఈ మహానుభావుడు నన్ను పంపలేదు.
ఎలాగైతేనేం, నేను పశ్చిమం వైపుకు వెళ్లా.
వీధిని దాటే క్రమంలో పశ్చిమం వైపుకు వెళ్లి అనుకున్నది సాధించాను.
ఆస్టిన్, ఇక ఆపు!
నాతో అలా మాట్లాడకు!
నేను ఓ పిల్లాడిలా నాతో మాట్లాడకు!
నేను ఇప్పుడు మగాడిని, బాబూ!
ఈ శిథిలమైన, దెబ్బతిన్న దేశంలో నేను కూడా ఒక శిథిలమైన, దెబ్బతిన్న మగాడిని,
తండ్రిగా ఇతగాడు పూర్తిగా విఫలమయ్యాడు కనుకే నా జీవితం ఇలా నాశనమైపోయింది.
నువ్వు తక్షణమే నీ వాగుడును ఆపేయాలి!
తక్షణమే నువ్వు ఇక...
నాన్నా?
ఓరి దేవుడా! నాన్నా!
ఆస్టిన్, నువ్వు ఆయన్ని చంపేశావు. నాన్నని నువ్వు చంపేశావు!
నాన్నా? నాన్నా... నా మాటలు వినబడుతున్నాయా?
నాన్నా, నీ ప్రాణాలకి ఏం కాలేదు కదా?
ఆ అద్భుతమైన దృశ్యాన్ని తిలకించారా
ఆస్టిన్, ఇక్కడి నుండి వెళ్లిపో!
-రేపు తెల్లవారుజామునే... -వెళ్లిపో! బయటకు వెళ్లిపో!
వెళ్లిపొమ్మని నువ్వేమీ చెప్పనక్కర్లేదు, ఎందుకంటే నేనే వెళ్లిపోతున్నాను.
నేను తెగతెంపులు చేసుకుంటున్నాను.
విన్నావా, నాన్నా?
ఈ కుటుంబంతో నా బంధాన్ని నేను తెగతెంపులు చేసుకుంటున్నా.
ఊపిరి ఆడుతోంది.
సరే మరి. ఊపిరి తీసుకుంటున్నాడు. నిబ్బరంగా ఉండు, నాన్నా.
ఓరి దేవుడా.
"ఆశ"కు ఎప్పుడూ రెక్కలు ఉంటాయి -
అది మన అంతరాత్మలోనే ఉంటుంది -
పదాల అవసరం లేకుండానే దాన్ని మనం వ్యక్తపరచవచ్చు -
అది మనలో ఎప్పటికీ అలాగే ఉండిపోతుంది - కడ దాకా -
ఉపశీర్షికలను అనువదించినది: అలేఖ్య